
CONTINGUTS 

En aquest mòdul tractem les polítiques 
per compartir el coneixement i especialment les 
pràctiques per fer servir llicències públiques, com 
les obertes i les lliures. Repassem aquesta tradició i 
veiem la seva aplicació en els mons del software, 
les obres culturals, educatius, de disseny i de les 
dades. 



CONCEPTES CLAU 

Domini públic 
Tots els drets reservats 
Llicència pública 

Llicències lliures: Copyleft / Permissiu 
Llicències obertes, incl. CopyFair 
Drets morals 


f±\ 


Els “drets d’autor” són una forma de protecció legal sobre la propietat intel·lectual que donen drets 
exclusius als autors d’obres que passen un llindar d’originalitat per decidir que es pot fer amb 
elles. No protegeixen una idea sinó la plasmació d’aquesta. Es distingeixen dos tipus de drets: 

• Drets morals o extrapatrimonials (intransferibles, inalienables, no es poden cedir): reconeixement de 
l’autoria, integritat de l’obra, accés a l’exemplar rar, entre altres. 

• Drets patrimonials o d’explotació (transferibles, es poden cedir): reproducció, comunicació pública, 
transformació. 

L’autor pot cedir els drets patrimonials de forma exclusiva o parcial a tercers a través d’un contracte o 
cedint-los a una societat de gestió de drets. Una altra manera és acompanyar l’obra amb un permís d’ús o 
llicència pública. 

En el context d’una producció col laborativa en xarxa la necessitat de negociar la cessió amb cada autor d’una 
contribució o amb el titular a qui aquest ha cedit els drets fa inviable el procés de co-producció, fins i tot si no hi 
ha retribució, ja que cal contactar, negociar i elaborar contractes costosos. 

Les llicències públiques són permisos que acompanyen una obra estipulant què es pot fer amb ella. 
S’anomenen llicències obertes perquè reserven alguns drets d’autor per al titular de drets i n’alliberen d’altres, 
de manera que qualsevol persona (física o jurídica) pugui fer-ne ús sense haver de negociar un permís. 
Només cal negociar amb el titular si es vol fer ús d’algun dels drets que la llicència no atorga. 

L’any 1984 Richard Stallman va crear el projecte GNU (que ara coneixem com a GNU/Linux, el sistema 
operatiu lliure) i va definir la primera llicència lliure, la GNU General Public License (GPL). Així el concepte 
dominant del “all rights reserved” ho va canviar en “all rights reversed”. Sense canviar les lleis va canviar la 
manera d’utilitzar-les per compartir en lloc de controlar l’ús del programari. D’aquesta manera va inaugurar el 
Moviment pel Programari Lliure que es basa en les quatre llibertats següents: 

• La llibertat per a executar el programa, per a qualsevol propòsit (llibertat 0). 

• La llibertat d'estudiar com treballa el programa, i adaptar-lo a les necessitats pròpies (llibertat 1). 

L'accés al codi font és una condició prèvia per a això. 

• La llibertat de redistribuir còpies per a poder ajudar als vostres veïns (llibertat 2). 

• La llibertat per a millorar el programa, i alliberar les vostres millores al públic, perquè tota la comunitat 

pugui beneficiar-se (llibertat 3). L'accés al codi font és una condició prèvia per a això. 

Aquestes quatre llibertats es plasmen en una llicència que acompanya el programa i, en la pràctica, fan que 
tothom - autors, usuaris, distribuïdors i autors d’obres derivades- tingui els mateixos drets. Els autors 
contribuïdors mantenen el dret moral de ser reconeguts com a tals. 

Per atorgar llibertats sobre l’obra, els autors han d’expressar que 

1. reclamen l’autoria i per tant els drets d’autor; 

2. que alliberin l’obra sota la llicència triada. 



A finals de la dècada dels noranta del segle XX es va introduir el terme “Codi Obert” per referir-se als mateixos 
projectes de programari lliure però emfatitzant la metodologia de desenvolupament en què es comparteix el 
codi font (llibertats 1 i 3). 


També durant la dècada dels noranta es van definir llicències per obres culturals i d’altres àmbits. El projecte 
Creative Commons, iniciat l’any 2001, va posar a l’abast un ventall de llicències per diferents utilitats, 
combinant de forma estandarditzada els drets que l’autor es reserva l’autor (que no cedeix): 

• Reconeixement 

• No comercial (impedeix fer servir l’obra per a usos comercials) 

• No derivades (es reserva el dret de transformació de l’obra) 

• Compartir igual (permet l’ús sempre que es mantingui la mateixa llicència) 

Combinant aquestes clàusules un pot obtenir 6 llicències diferents amb “alguns drets reservats”. 

El gràfic anterior organitza les llicències Creative Commons, BSD i GNU segons els drets que 
cedeixen i alliberen. Les llicències lliures se subdivideixen entre les: 

• permissives: permeten la seva privatització o canvi de llicència en cas d’adaptació de l’obra 

• copyleft o robustes: requereixen un “Compartir Igual”, mantenen l’obra lliure. 

Les llicències obertes, no garanteixen necessàriament les quatre llibertats, ja que tenen alguns drets reservats 
com pot ser el dret a la transformació (no derivada) o l’ús comercial. 

En la pràctica s’ha observat que l’ús “comercial” és un concepte subjecte a interpretacions, ja que allò 
comercial pot anar des del intercanvi monetari (p.e. vendre una còpia en paper d’un llibre) a alguna activitat 
que es realitza des d’una organització amb afany de lucre (p.e. la formació en una escola privada) o la inclusió 
en una publicació amb anuncis. 

A més de les llicències Creative Commons hi ha un tipus de llicències de creació més recent que es coneix 
sota el nom “CopyFair” o “CopyFarLeft”. Les llicències d’aquest tipus són similars a la llicència CC BY-SA-NC, 
però obren la possibilitat a l’ús comercial per aquelles entitats que estan en mans dels treballador/es o dels 
usuaris. La Peer Production Licence o Llicencia de Producció Entre Iguals és una adaptació de la NC de 
Creative Commons que limita l’ús comercial a les organitzacions propietat dels treballadors i alguns col·lectius, 
com Guerrilla Translations, ja les estan utilitzant. 

Per diferents àmbits d’ús comptem amb diferents bones pràctiques i llicències concretes. A continuació 
presentem les llicències més habituals. 

Llicències de Programari Lliure 


Llicència 

Abreviaci 

ó 

Autor/ 

Mantenidor 

la 

versió 

Tipus 

Particularitats 

GNU General Public 

License 

GNU GPL 

FSF 

1985/ 

1989 

Copyleft 

Cessió de patents; prohibeix l’ús de 
DRM 

Lesser General Public 

License 

GNU 

LGPL 

FSF 

1991 

Copyleft 

feble 

Dissenyat per biblioteques de 
software 

GNU Affero General 

Public License 

GNU 

AGPL 

FSF 

2007 

Copyleft 

Requereix que versions modificades 
que operen en una xarxa siguin 
compartits de forma pública 

Apache License 

ASL 

Apache 

Software 

Foundation 

1995 

Permissiu 

Concessió de patents 

MIT 

MIT PL 

Massachusetts 

Institute of 
Technology 

1988 

Permissiu 

Per software i la seva documentació 

Berkeley 

Software Distribution 

Licenses 

BSD 

University of 
Califòrnia/ 

Domini Public 

1999 

Permissiu 

Hi ha diferents versions de la llicència 

amb clàusules diferents 

Mozilla Public License 

MPL 

Mozilla 

Foundation 

1998 

Parcial 

Dissenyat especialment per projectes 
de Mozilla 

European Union 

Public License 

EUPL 

European 

Union 

2007 

Copyleft 

Per software i la seva documentació; 
localitzat en 22 llengües de la UE 


Taula 1 - Llicències de Programari Lliure. 


Aquesta comparativa de llicències està basada en les seves fonts primàries, el treball de Lawrence Rosen 
(Open Source Licensing, 2004) i la comparativa a Wikipedia de llicències de programari lliure. 

Llicències per la documentació i obres culturals 


Llicència 

Abreviació 

Autor/ 

Mantenidor 

la 

versió 

Tipus 

Particularitats 

GNU Free 

Documentation 

License 

GFDL 

FSF 

2000 

Copyleft 


Creative Commons 

Reconeixement 

CC BY 

Creative 

Commons Int’l 

2004 

permissiu 


Creative 

Commons 

Reconeixement 

Compartirlgual 

CC 

BY-SA 

Creative 

Commons Int’l 

2004 

copyleft 


Creative 

Commons 

Reconeixement 

No-Comercial 

CC 

BY-NC 

Creative 

Commons Int’l 

2004 

No-liiure 

Ús comercial està reservat a 
l’autor o titular(s) 

Creative 

Commons 

Reconeixement 

No-ObraDerivada 

CC 

BY-ND 

Creative 

Commons Int’l 

2004 

No-lliure 

La distribució de modificacions de 

l’obra està reservat a l’autor o 
titular(s) 

Creative 

Commons Zero 

CCO 

Creative 

Commons Int’l 

2009 

Permissiu/ 

Domini Públic 

Els autors / titulars concedeixen 
tots els drets exclusius possibles 
al domini públic o els declaren 
nuls. 


Taula 2 - Llicències típiques per documentació i obres culturals 

Llicències per dissenys oberts i maquinari lliure 

L’èxit de les metodologies de desenvolupament en obert com demostrat pel Moviment pel Programari Lliure 
també ha inspirat la seva versió al món físic: ho coneixem com Open Source Hardware, o maquinari lliure. 
Aquest moviment promou “la provisió pública de documentació de dissenys de maquinari” i segueix el model 
legal de llicències públiques basades en Copyright. La comunitat de practicants (makers, dissenyadors 
industrials, etc.) ha dissenyat alguns models de llicència de disseny de codi obert pròpies com la TAPR Open 
Hardware License, i la CERN Open Hardware Licence. Aquestes llicències permeten aplicar el model 
copyleft a dissenys de productes físics, a pesar que són obres amb un estatus legal diferent. Si el software es 
protegeix legalment en el règim de drets d’autor sobre una expressió original en forma de codi, el hardware i el 
disseny es refereix a productes físics i des d’una perspectiva legal es regula per diferents règims: 

• software està protegit pels drets d’autor i en la major part de jurisdiccions (com EEUU, Austràlia, i 
Estats Membre de la UE) no requereix ser registrat per entrar ser objecte de protecció; 

• hardware es protegeix normalment sota la legislació de patents, en particular per protegir idees 
aplicades a processos industrials; 

• arxius de disseny de hardware es poden fàcilment protegir sota el règim de drets d’autor, considerant 
que aquest règim protegeix “obres pictòriques, gràfiques i escultures”, que inclou “obres en dues i tres 
dimensions de belles arts, arts gràfiques, i aplicades, fotografies, impressions, reproduccions 
artístiques, mapes, globus, diagrames, models i dibuixos tècnics, inclòs plànols arquitectònics”. 

La jurisprudència dels darrers anys ha demostrat que els arxius de disseny que es necessiten per la fabricació 
digital (per exemple impressió 3D) es poden considerar sota protecció de drets d’autor. Això dóna al titular la 
base legal exclusiva sobre la reproducció de l’obra i totes les obres derivades, i per tant també dona la 
possibilitat d’aplicar llicències públiques, tant les permissives com les de copyleft. Thomas Margoni explica la 
jurisprudència que afecta aquesta construcció en detall en el seu article “Not for Designers: On the 
Inadequacies of EU Design Law and How to Fix It.” 

Llicències de dades obertes 

Les llicències per protegir el procomú en les dades que es fan servir són principalment: 

• CCO: La dedicació al domini públic, com presentat en la taula 2. 

• Open Data Commons Public Domain Dedication and License (PDDL). Amb aquesta llicència els titulars 
concedeixen tots els drets exclusius possibles al domini públic o els declaren nuls. 

• Open Data Commons Attribution License (ODC). Requereix reconeixement dels autors de la base de 
dades. 

EN RESUM 

En aquest mòdul hem introduït la problemàtica de les lleis de propietat intel·lectual existents, que no estan 
concebudes per compartir obres digitals en xarxa. Hem repassat les solucions legals més utilitzades per 
produir software, obres culturals, dissenys en obert i dades obertes, garantint-ne les llibertats que faciliten la 
participació i la producció col·lectiva. Hem vist com les quatre llibertats donen les bases legals per establir una 
igualtat de drets entre totes les persones interessades a fer servir, copiar, compartir, adaptar i explotar les 
obres publicades sota aquestes condicions. Per facilitar altres models de negoci, tenim també les llicències 
obertes, que mantenen alguns drets reservats, com poden ser el d’obres derivades o de fer-ne ús comercial. 

RECURSOS ÚTILS 

Cj 

Títol i accés 

Utilitat? 

~k ~kk 'kkk 

UOC, David Gómez.Material de curs de la UOC: Introducció a llicències. 

htto://multimedia.uoc.edu/bloas/ilv/sobre-DroDÍetat-intel%c2%b7lectual/llicències-Dubliaues-o 




bertes-i-lliures/ 

David Gómez. Mòdul de llicències a La Comunificadora al 2016: 

httos://commons.wikimedia.ora/wiki/User:Dvdqmz/Lli/LaCo 





FKI, Wouter Tebbens (2017). DiDIY dominant legal challenges and Solutions practised; 
seccions 3.1.4.3. i 5. htto://www.didiv.eu/Dublic/deliverables/didiv-d6.1.Ddf 




Llistat de llicències de la Free Software Foundation i el projecte GNU: 

httos://www.anu.ora/licenses/license-list.html 




Llistat de llicències de la Oüen Source Initiative: httos://ooensource.ora/licenses 




Definició d’Obres Culturals Lliures: httDs://freedomdefined.ora/Definition/Ca 




Oüen Source Hardware Association: httDs://www.oshwa.ora/ 




Comparativa de plataformes per compartir dissenys: 

httD://wiki.freeknowledae.eu/index.Dho/Desian Sharina Platforms 





LPI: BOE: httos://boe.es/boe/dias/2014/11/05/Ddfs/BOE-A-2014-11404.Ddf 




Conveni de Berna: httD://www.wioo.int/treaties/es/text.isD?file id=283700 

EXEMPLE DESTACAT #1Wikipedia 



Fa servir una combinació de llicències: principalment la GPL pel soFtware de MediaWiki, la GFDL i CC BY-SA 
pels articles, la CCO per les dades a Wikidata. Gràcies a l'ús d'aquestes llicències i posar tots els recursos 
digitals a disposició de la comunitat el projecte és replicable. Aquest Fet té un impacte en la governança del 
projecte. Quan el Fundador va voler introduir una estratègia d'anuncis dins de la plataForma, part de la 
comunitat s'hi va oposar i va proposar Fer una biFurcació ("Fork" en anglès). La possibilitat de Fer un Fork va 
Fer veure al Fundador d'abortar aquesta estratègia per mantenir unida la comunitat. 



Què et sembla? 










EXEMPLE DESTACAT #2 GoodEnoughCNC 



És una Fresadora de maquinari lliure que es pot construir de materials estàndards disponibles en la majoria 
de països, o comprar en Forma de kit o producte acabat de la Fundació que s'ocupa del seu disseny i evolució, 
la Fundació IRNAS. Tota inFormació per construir o adaptar-ho es troba al seu website sota les següents 
llicències: 

• La documentació i els dissenys del maquinari són llicenciats sota la CERN Open Hardware License 

v.1.2. 

• El Firmware i soFtware està llicenciat sota la GNU GENERAL PUBLIC LICENSE v3. 

• Dades obertes generades pel projecte estan sota la dedicació al domini públic, CCO. 

• Tots els continguts del website i documentació addicional estan llicenciats sota la Creative Commons 
Reconeixement-Compartir Igual4.0 Unported License. 


Es pot trobar en https://QÍthub.com/IRNAS 

La política de llicències de IRNAS: httD://irnas.eu/license.html 


Què et sembla? 

COMPARANT MODELS jjjj-, 


Coneixes casos oposats o ben diferents? Descriu-los breument i comenta'ls: 













APLICACIÓ PRÀCTICA Q 


Com es podria aplicar al teu cas? Imagina i descriu-ho breument: 

